《应物上人至自雷峰以诗见贻次韵酬答》
明代·杨晋

一枕蘧蘧蝶梦忙，久抛怀抱付沧桑。衣珠未忍忘杯渡，法乳惟分许我尝。

眼赤自依金臂紫，尘红谁念客冠黄。联床且订名山约，料理芒鞋踏上方。

作者简介：杨晋，字子昼，一字二雪。香山人。明思宗崇祯十六年（一六四三）贡生，官兵部职方司主事，旋致仕归养。有《何慕台遗稿》。清光绪《香山县志》卷一一、清陈伯陶《胜朝粤东遗民录》卷二有传。